María Victoria Atencia

**María Victoria Atencia García** (Malaga, 1931ko azaroaren 28a) malagar poeta da. Adinagatik da klasizismoa eta modernotasuna batzen dituen 1950eko belaunaldikoa. Rainer Maria Rilkeren mireslea,  bertso alejandrinoen maistratzat hartzen da.

## Biografia 
[thumb|187x187px|ezkerrera|María Victoria Atenciaren jaiotetxeko plaka. Malagak historia egin du ekimena, 2022.11.29[Fitxategi:Málaga Hace Historia, María Victoria Atencia 02.jpg|thumb|ezkerrera|194x194px]]
[thumb|285x285px|[María Victoria Atencia bere izeneko Kulturgunearen inaugurazioan, Málaga, 2014]]
María Victoria Atencia García Malagan jaio zen, 1931ko azaroaren 28an. Hiri horretan, bere bizitza eta lana garatu ditu, eta bertan ikaslea izan zen Asunción ikastetxean, eta, geroago, Familia Santuaren Ikastetxean. 

## Idazle ibilbidea 
*Caracol* aldizkariaren inguruan bildutako eta 1950eko hamarkadako belaunaldian kokatutako poetei lotuta dago. Bere poesia-ibilbideak (hamabost urtez etendakoa, 1961 eta 1976 artean) hiru etapa bereizten ditu: lehenengoa 1961. urtera arte, hunkigarria eta adierazkorra; bigarrena 1971n hasi zen, *Marta eta Maria* lanarekin; eta hirugarrena, berriz, 1979an argitaratutako *El coleccionista* lanarekin hasi zen, non etxeko kontuak pintura eta musika bezalako gaietatik haratago doazen.

Hogeita lau urte zituela, Rafael León Portillorekin (2011n zendua) ezkondu zen; Malagako kronista ofiziala zen, poeta, maisu inprimatzailea, zuzenbideko doktorea, sei akademiatako akademikoa, eta, azkenik, Atenciaren gida eta editorea. 

### Kidetzak 
Atencia bera Malagako San Telmo Arte Ederren Errege Akademiako akademiko numerarioa da; Cádizko, Kordobako, Sevillako eta San Fernandoko Errege Akademietako akademiko urgazlea; Andaluziako Juntako Letren Zentro Andaluziarreko kontseilaria, Madrilgo "Fundación de la Generación de la 27" de la Hispano, Málagako "Centro Cultural Generación del 27", María Zambrano Fundazioa (Vélez-Málaga) eta New Yorkeko "Honorary Associate of The Hispanic Society of America".

## Argitaratutako lanak 
## Sariak eta aintzatespenak 
* Andaluziako Kritika Saria (1998)
* Kritikaren Sari Nazionala (1998)
* Andaluziako Letretako Luis de Góngora saria (2000), Andaluziako Juntak bi urtean behin ematen duena.
* Federico García Lorca Nazioarteko VII. Poesia Saria (2010), orduan, gaztelaniaz hitz egiten duten poesia-sarietan diru-kopuru handiena duena, 50.000 euro. Epaimahaiaren erabakiaren berri ematean, orduko Granadako alkate José Torres Hurtadok Espainiako mugetan eta mugetatik kanpo ospe handia duen autore horren ibilbide "bikaina" eta "pertsonala" nabarmendu zituen. Blanca Varela peruarra 2006an saritu ondoren, sari hau irabazi duen bigarren emakumea da.
* Espainiako Errege Akademiako (2012) "n" besaulkiaren postulatzailea izan zen, Valentín García Yebra hil ondoren hutsik geratu zena, Carme Rierarekin batera. Azken hori aukeratu zuten hura betetzeko. Soledad Puértolasek, Inés Fernández Ordóñezek eta Luis María Ansónek proposatu zuten Atencia.
* Literatura Sorkuntzaren Espainiako Errege Akademiaren saria (2012), *El umbral* liburuagatik.
* Poesia Iberoamerikarreko Reina Sofía Sariaren XXIII. edizioa (2014). Saria lortzen duen laugarren emakumea da eta Espainiako lehena.
* Andaluziako alaba Kuttun
* Malagako Probintziako Urrezko Domina 2005ean.
* *Honoris* Causa doktorea, Malagako Unibertsitatean
* Andaluziako Letren Zentroak (Andaluziako Junta) emandako (2014) urteko egilea.
* Besteak beste, bere izena dute: hiribide bat, bigarren hezkuntzako institutu bat eta bere jaioterriko Kultur Zentro Probintziala
* Malagako Diputazioak (2014ko maiatzaren 8a) erabaki zuen Malagako Kultura Zentro Probintziala María Victoria Atencia Kultur Zentro Probintziala izango zela. Maria Victoria Atenciak Reina Sofía Poesia Iberoamerikarreko Saria irabazi ondoren egin zitzaion esker ona Malagako idazleari.
* Malagako kanposantuan oroimen plaka.
* Espainiako Letren Sari Nazionala (2025).

thumb|ezkerrera|Maria Victoria Atenciaren oroimen plaka Malagako kanposantuan

## Erreferentziak 
## Kanpo estekak 
* María Victoria Atenciaren Antología. *A este lado del paraíso/Paradisuaren alde honetan*. Aukeraketa eta sarrera Ruiz Noguera, Francisco (2014). Letren Andaluziako Zentroa. Andaluziako Junta. Lege Gordailua: SE-724-2014. Online deskargatu daiteke
* María Victoria Atenciaren poesia.
* María Victoria Atenciaren poemak.
* María Victoria Atencia, Miguel de Cervantes liburutegi birtualean.
* *Antonio Deltoro eta María Victoria Atenciaren irakurketak Sevillako I. Topaketan, Poeten Etxean, 2005eko otsailaren 24an.*